PMIndiaData/PMIndiaSum huggingface dataset:
મંત્રીમંડળે આંધ્રપ્રદેશ અને તેલંગાણાને લાગુ અન્ય પછાત વર્ગની કેન્દ્રીય યાદીમાં સુધારાને મંજૂરી આપી

વડાપ્રધાન શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રાષ્ટ્રીય પછાત વર્ગ પંચ (એનસીબીસી)માંથી પ્રાપ્ત થયેલી સલાહ મુજબ આંધ્રપ્રદેશ અને નવરચિત તેલંગાણાને લાગુ પડતી જ્ઞાતિઓ/સમુદાયોના સમાવેશ/સુધારા/નાબૂદી દ્વારા અન્ય પછાત વર્ગ (ઓબીસી)ની કેન્દ્રીય યાદીમાં અનુકૂળ ફેરફારો કરવાની મંજૂરી આપી દીધી છે. આંધ્રપ્રદેશના સંબંધમાં એનસીબીસી દ્વારા સૂચિત કુલ 35 ફેરફારો અને તેલંગાણા રાજ્યના સંબંધમાં 86 નવી એન્ટ્રી નોટિફાઇડ થશે. આ ફેરફારો આંધ્રપ્રદેશ અને તેલંગાણામાં આ જ્ઞાતિઓ/સમુદાયો સાથે સંબંધિત વ્યક્તિઓને પ્રચલિત નીતિ મુજબ સરકારી નોકરીઓ અને હોદ્દાઓ તથા કેન્દ્રીય શૈક્ષણિક સંસ્થાઓમાં અનામતનો લાભ આપશે. આ જ્ઞાતિઓ/સમુદાયો કેન્દ્ર સરકાર દ્વારા સંચાલિત વિવિધ કલ્યાણકારક યોજનાઓ, શિષ્યાવૃત્તિઓ વગેરે હેઠળ લાભ મેળવવાને લાયક બનશે, જે અત્યારે અન્ય પછાત વર્ગોની વ્યક્તિઓને મળે છે. પૃષ્ઠભૂમિ: પંચની ભલામણ પર 24 રાજ્યો અને 6 કેન્દ્રશાસિત પ્રદેશોમાં અન્ય પછાત વર્ગોની કેન્દ્રીય યાદીમાં સમાવેશ માટે 2401 એન્ટ્રીઓને નોટિફાઇડ કરવામાં આવી છે, જેમાં તેની પેટા-જ્ઞાતિઓ, પર્યાય સામેલ છે. આ પ્રકારનું છેલ્લું જાહેરનામું 26.5.2016ના રોજ ઇશ્યૂ થયું હતું. ત્યારથી અત્યાર સુધી એનસીબીસી પાસેથી આંધ્રપ્રદેશ અને નવરચિત તેલંગાણા રાજ્ય માટે ઓબીસીની વર્તમાન યાદીમાં જ્ઞાતિઓ/સમુદાયોના સમાવેશ માટે તથા તેમાં સુધારાવધારા કરવા માટેની કેટલીક વધારે ભલામણો મળી છે. એનસીબીસી કાયદા, 1993ની કલમ 9 (“પંચની કામગીરીઓ”) હેઠળ, પંચ યાદીમાં પછાત વર્ગ તરીકે કોઈ પણ વર્ગના નાગરિકોના સમાવેશ માટેની અરજીઓ ચકાસે છે અને આ પ્રકારની યાદીઓમાં કોઈ પણ પછાત વર્ગના વધુ સમાવેશ કે ઓછા સમાવેશની ફરિયાદો સાંભળે છે તથા કેન્દ્ર સરકારને આ પ્રકારની સલાહ આપે છે. આ કાયદો નિયત કરે છે કે પંચની સલાહ સામાન્ય રીતે કેન્દ્ર સરકાર માટે બાધ્ય રહેશે.
14મી આસિયાન-ભારત શિખર પરિષદ ખાતે  પ્રધાનમંત્રીનું પ્રારંભિક નિવેદન

મહામહિમ પ્રધાનમંત્રી થાંગલોન સિસૌલીથ, મહામહિમ, મારી આ ત્રીજી ભારત-આસિયાન શિખર પરિષદ છે.વિતેલા વર્ષોમાં આપણે સંવર્ધિત કરેલા હું મિત્રતાના ઘનિષ્ઠ સંબંધને તાજા કરતા મને આનંદ થાય છે. હું અહીંની અત્યંત ઉત્તમ વ્યવસ્થા અને આપના આવકારની ઉષ્મા બદલ પણ આપનો આભાર માનું છું. સુંદર હેરિટેજ સીટી વિઆંતિયાનની મુલાકાત મને આ શહેર ભારત સાથે જે ઊંડા સાંસ્કૃતિક અને ઐતિહાસિક સંબંધોની યાદ અપાવે છે. હું આસિયન-ભારત સંબંધોની આગેવાની લેવા માટે પણ તથા કંન્ટ્રી કો-ઓર્ડિનેટર (સંયોજક) તરીકેની ભૂમિકા બજાવવા બદલ આપના સક્ષમ નેતૃત્વની કદર કરૂ છું. મહામહિમ આપણા આસિયાન સાથેના સંબંધો એ માત્ર આ વિસ્તારના સાંસ્કૃતિક વારસાના નક્કર પાયાના આદાન પ્રદાન માટે નથી, તે સમાજોની સમૃધ્ધિ, સલામતી તથા શાંતિ જાળવવાની આપણી સમાન અગ્રતાઓને કારણે ગતિશીલ બને છે. આસિયાન ભારતની ” એકટ ઈસ્ટ ” નીતિમાં કેન્દ્ર સ્થાને છે, અને આપણા સંબંધો આ વિસ્તારની સમતુલા અને સંવાદિતાના સ્ત્રોત બની રહે છે. મહામહિમ આપણી વ્યુહાત્મક ભાગીદારીનું સારતત્વ આર્થિક, સામાજિક-સંસ્કૃતિલક્ષી તથા સલામતીલક્ષી તમામ ત્રણ મુખ્ય પ્રવૃત્તિઓને આવરી લે છે, અને વર્ષ 2016થી 2020 સુધીના ગાળાના આસિયાન -ભારત કાર્ય આયોજન વડે આપણા હેતુઓ સારી રીતે પાર પડે તે મુજબ અમલ થયો છે. આપણે કાર્ય આયોજન માટે નક્કી કરેલી 130માંથી 54 પ્રવૃત્તિઓ અમલી બનાવી દઈ ચૂક્યા છીએ. મહામહિમ ભૌતિક, , ડીજીટલ, આર્થિક, સંસ્થાકીય, અને સાંસ્કૃતિક સહિતની તમામ પાસાની કનેકટીવીટીને આવરી લેતી બાબતોમાં વૃધ્ધિ તે ભારતના આસિયાન દેશો સાથેની વ્યુહાત્મક ભાગીદારીના કેન્દ્રમાં છે અને આપણી આર્થિક સફળતાને જોડવાની સજ્જતા તથા આસિયાનના દેશો અને ખાસ કરીને સીએલએમવી દેશો સાથે વિકાસના અનુભવનું આદાન- પ્રદાન આપણા સંબંધોને આગળ ધપાવે છે. મહામહિમ વધતા જતા પરંપરાગત અને બિન-પરંપરાગત પડકારોના સંદર્ભમાં રાજકીય સલામતી માટેનો સહયોગ એ આપણા સબંધોમાં મહત્વનો ઊભરતો સ્તંભ છે. આતંકની નિકાસમાં વધારો, ધિક્કારની વિચારધારા દ્વારા બળવાખોરીમાં વૃદ્ધિ અને અત્યંત હિંસાત્મકતા, આપણા સમાજો સામે જે સલામતીના સમાન જોખમો ઊભા થયા છે તેનું સ્વરૂપ નક્કી કરે છે. આ જોખમો એક સાથે સ્થાનિક, પ્રાદેશિક, અને સરહદ પારથી પણ આકાર લે છે. આસિયાન સાથેની અમારી ભાગીદારી અમને એવા પ્રતિભાવ માટે પ્રેરે છે કે જે વિવિધ સ્તરે સહયોગ, સહકાર અને અનુભવોના આદાન-પ્રદાન ઉપર આધારિત હોય. મહામહિમ આપણા સંબંધોમાં આગામી એક વર્ષ ઐતિહાસિક સિમાચિન્હ બની રહેશે. આપણે આપણા સંવાદમાં સહયોગના પચ્ચીસ વર્ષ, શિખર સ્તરે પરામર્શના 15 વર્ષ, અને વ્યુહાત્મક ભાગીદારીના પાંચ વર્ષની ઉજવણી કરીશું. આ ઉજવણીનો વર્ષ 2017માં આસિયાન-ભારત દેશોના વિદેશ પ્રધાનોની શિખર પરિષદમાં પ્રારંભ થશે. જેનો વિષય રહેશે ”
સંસદમાં વિકલાંગતા ધરાવતી વ્યક્તિઓના અધિકારોનો ખરડો-2016 પસારઃ પ્રધાનમંત્રીએ પ્રશંસા કરી

પ્રધાનમંત્રી શ્રી નરેન્દ્ર મોદીએ સંસદમાં વિકલાંગતા ધરાવતી વ્યક્તિઓના ખરડા – 2016 પસાર થવા બદલ પ્રશંસા કરી છે. પ્રધાનમંત્રીએ જણાવ્યું હતું કે આ સીમાચિહ્નરૂપ ક્ષણ છે અને એક્સેસિબલ ઇન્ડિયા મૂવમેન્ટને વધારે મજબૂત કરશે. “વિકલાંગતા ધરાવતી વ્યક્તિઓના અધિકારનો ખરડો -2016 પસાર થવો સીમાચિહ્નરૂપ ક્ષણ છે અને એક્સેસિબલ ઇન્ડિયા મૂવમેન્ટની તાકાત વધારશે. આ કાયદા હેઠળ વિકલાંગતાના વધુ પ્રકારોને ઉમેરવામાં આવ્યા છે અને સાથે સાથે વધારાના લાભ માટેની જોગવાઈઓ પણ ઉમેરવામાં આવી છે. વળી આ નવા કાયદામાં વિકલાંગતા ધરાવતી વ્યક્તિઓ સામે આચરવામાં આવતા ગુના અને નવા કાયદાની જોગવાઈઓના ઉલ્લંઘન બદલ માટે દંડની કડક જોગવાઈ કરવામાં આવી છે. નવા કાયદામાં કેટલીક સ્પષ્ટ ખાસિયતો છે, જે તકો, સમાનતા અને સુલભતામાં વધારો કરશે.
પ્રધાનમંત્રી 21મી જાન્યુઆરીએ સોમનાથ ખાતે નવા સર્કિટ હાઉસનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 21મી જાન્યુઆરી, 2022ના રોજ સવારે 11 વાગ્યે સોમનાથ ખાતે નવા સર્કિટ હાઉસનું વીડિયો કોન્ફરન્સિંગ દ્વારા ઉદ્ઘાટન કરશે. આ પ્રસંગે પ્રધાનમંત્રીના સંબોધન પછી ઉદ્ઘાટન થશે. સોમનાથ મંદિરમાં દર વર્ષે દેશ-વિદેશમાંથી લાખો શ્રદ્ધાળુઓ દર્શનાર્થે આવે છે. હાલની સરકારી સુવિધા મંદિરથી દૂર આવેલી હોવાથી નવા સરકીટ હાઉસની જરૂરિયાત અનુભવાઈ હતી. નવું સર્કિટ હાઉસ રૂ. 30 કરોડથી વધુના ખર્ચે બનાવવામાં આવ્યું છે અને તે સોમનાથ મંદિરની નજીક આવેલું છે. તે સ્યુટ, વીઆઇપી અને ડીલક્સ રૂમ, કોન્ફરન્સ રૂમ, ઓડિટોરિયમ હોલ વગેરે સહિતની ટોચની કક્ષાની સુવિધાઓથી સજ્જ છે. લેન્ડસ્કેપિંગ એવી રીતે કરવામાં આવ્યું છે કે દરેક રૂમમાંથી સમુદ્રનો નજારો મળી શકે.
પ્રધાનમંત્રીના મુખ્ય સચિવે કોરોના વાયરસ રોગચાળા પર ઉચ્ચ સ્તરીય બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીની સૂચના અનુસાર પ્રધાનમંત્રીના મુખ્ય સચિવ ડૉ. પી કે મિશ્રાએ ચીનમાં ફાટી નીકળેલા કોરોના વાયરસ પર ઉચ્ચ સ્તરીય બેઠકની અધ્યક્ષતા કરી હતી. આ બેઠક દરમિયાન અધિકારીઓએ મુખ્ય સચિવને કોરોનો વાયરસના પ્રસાર સાથે સંલગ્ન તાજા ઘટનાક્રમો, તૈયારી અને રિસ્પોન્સ પગલાંઓ વિશે જાણકારી આપી હતી. આરોગ્ય અને કુટુંબ આરોગ્ય મંત્રાલયે હોસ્પિટલની તૈયારી, પ્રયોગશાળાની તૈયારી, રેપિડ રિસ્પોન્સ ટીમની ક્ષમતા નિર્માણ માટે હાથ ધરવામાં આવેલા પગલાં તથા મંત્રાલય દ્વારા હાથ ધરવામાં આવેલી વિસ્તૃત નિરીક્ષણ કામગીરી પર મુખ્ય સચિવને ટૂંકમાં જાણકારી આપવામાં આવી હતી. મુખ્ય સચિવે નાગરિક ઉડ્ડયન મંત્રાલય જેવા અન્ય મંત્રાલયો દ્વારા નિવારણાત્મક પગલાંની સમીક્ષા પણ કરી હતી. અધિકારીઓએ મુખ્ય સચિવને ખાતરી આપી હતી કે, આરોગ્ય અને કુટુંબ કલ્યાણ મંત્રાલયે અન્ય વિવિધ કેન્દ્રીય મંત્રાલયો તેમજ રાજ્ય સરકારો અને કેન્દ્રશાસિત પ્રદેશો સાથે ગાઢ સંકલન સ્થાપીને સ્થિતિ પર નજર રાખવામાં આવી રહી છે. અત્યાર સુધી 7 આંતરરાષ્ટ્રીય એરપોર્ટ પર 115 ફ્લાઇટમાંથી 20,000 લોકોની ચકાસણી કરવામાં આવી છે. સમગ્ર દેશમાં નેશનલ ઇન્સ્ટિટ્યૂટ ઑફ વાયરોલોજી પ્રયોગશાળાઓ વાયરસનું પરીક્ષણ કરવા સંપૂર્ણપણે સજ્જ છે. તમામ રાજ્ય અને જિલ્લા આરોગ્ય સત્તામંડળોને સતર્ક કરવામાં આવ્યાં છે અને તેમને જોડવામાં આવ્યાં છે. કેબિનેટ સેક્રેટરી શ્રી રાજીવ ગૌબા, ગૃહ મંત્રાલયનાં સચિવ શ્રી અજય કુમાર ભલ્લા, વિદેશ મંત્રાલયનાં સચિવ શ્રી વિજય ગોખલે, સંરક્ષણ મંત્રાલયનાં સચિવ શ્રી અજય કુમાર, આરોગ્ય અને પરિવાર કલ્યાણ મંત્રાલયનાં સચિવ શ્રીમતી પ્રીતિ સુદાન, નાગરિક ઉડ્ડયન મંત્રાલયનાં સચિવ શ્રી પ્રદીપ સિંહ ખરોલા તેમજ અન્ય કેટલાંક ટોચનાં અધિકારીઓ બેઠકમાં હાજર હતા.
પ્રધાનમંત્રીએ સ્વામી વિવેકાનંદનું તેમની જયંતિ પર સ્મરણ કર્યુ

પ્રધાનમંત્રી શ્રી નરેન્દ્ર મોદીએ સ્વામી વિવેકાનંદનું તેમની જયંતિ પર સ્મરણ કર્યું હતું. પ્રધાનમંત્રીએ કહ્યું, “ઊઠો, જાગો અને લક્ષ્ય પ્રાપ્ત ન થાય ત્યાં સુધી મંડ્યા રહો. આ શક્તિશાળી શબ્દોને હંમેશા યાદ રાખો. સ્વામી વિવેકાનંદનાં સોનેરી, અમૂલ્ય અને પ્રેરણાસ્રોત સમાન વિચારોને જીવનમાં ઉતારો. તેમણે સેવા અને સમર્પણનાં આદર્શો પર ભાર મૂક્યો હતો. તેઓ યુવા શક્તિને ખીલવવામાં માનતાં હતાં. સ્વામી વિવેકાનંદનાં વિચારો અને આદર્શો કરોડો ભારતીયોને પ્રેરિત કરે છે અને ઊર્જાવંત કરે છે, ખાસ કરીને યુવાનોને. ભારતનું નિર્માણ કરવાની પ્રેરણા આપણને એમનાં મક્કમ, જીવંત, સમાવેશી વિચારોમાંથી મળે છે અને તેથી ભારતે વિવિધ ક્ષેત્રોમાં આંતરરાષ્ટ્રીય સ્તરે નેતૃત્વ લીધું છે.”
પ્રધાનમંત્રી શ્રી 17 ફેબ્રુઆરીએ નાસકોમ ટેકનોલોજી એન્ડ લીડરશીપ ફોરમને સંબોધિત કરશે

પ્રધાનમંત્રી શ્રી નરેન્દ્ર મોદી 17 ફેબ્રુઆરી, 2021ના રોજ બપોરે 12:30 વાગ્યે વીડિયો કોન્ફરન્સિંગ દ્વારા નાસકોમ ટેકનોલોજી એન્ડ લીડરશીપ ફોરમ ()નો એક અગ્રિમ હરોળનો કાર્યક્રમ છે. આ વર્ષના આ કાર્યક્રમનું થીમ ‘શેપિંગ ધ ફ્યુચર ટુવર્ડ્સ અ બેટર નોર્મલ’ છે. આ કાર્યક્રમમાં 30થી વધુ દેશોમાંથી 1600 સહભાગીઓ સામેલ થશે તેમજ ત્રણ દિવસીય આ ચર્ચા દરમિયાન 30થી વધુ ઉત્પાદનો પ્રદર્શિત કરવામાં આવશે.
કેબિનેટે કેન્દ્ર સરકારના કર્મચારીઓના મોંઘવારી ભથ્થામાં બે ટકાના વધારાને મંજુરી આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેન્દ્ર સરકારના કર્મચારીઓના મોંઘવારી ભથ્થા અને પેન્શન ધારકોની મોંઘવારી રાહતની વધારાની રકમ છૂટી કરવાની મંજુરી આપી દીધી છે. જે 01.01.2018 થી લાગુ પડશે. ભાવ વધારાને પહોંચી વળવા માટે બેઝીક પે/પેન્શનના વર્તમાન 5%ના દર પર 2%નો વધારો કરવામાં આવ્યો છે. આનાથી કેન્દ્ર સરકારના અંદાજે 48.41 લાખ કર્મચારીઓ અને 61.17 લાખ પેન્શન ધારકોને ફાયદો થશે. મોંઘવારી ભથ્થા અને મોંઘવારી રાહતના કારણે સરકારી તિજોરી ઉપર પડનાર સંયુક્ત અસર નાણાકીય વર્ષ 2018-19માં વાર્ષિક 6077.72 કરોડ રૂપિયા અને 7090.68 કરોડ રૂપિયા હશે. (જાન્યુઆરી 2018થી લઈને ફેબ્રુઆરી 2019 સુધીના 14 મહિનાના સમયગાળા દરમિયાન) આ વધારો સ્વીકારવામાં આવેલ ફોર્મ્યુલા કે જે 7માં કેન્દ્રીય પગાર પંચની ભલામણો ઉપર આધારિત છે તેના આધારે કરવામાં આવ્યો છે.
પ્રધાનમંત્રીએ રાષ્ટ્રીય વિજ્ઞાન દિવસ પર વૈજ્ઞાનિકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રીય વિજ્ઞાન દિવસ પર વૈજ્ઞાનિકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "તમામ વૈજ્ઞાનિકો અને વિજ્ઞાન ઉત્સાહીઓને રાષ્ટ્રીય વિજ્ઞાન દિવસની શુભેચ્છાઓ. ચાલો આપણે આપણી સામૂહિક વૈજ્ઞાનિક જવાબદારી પૂરી કરવા અને માનવ પ્રગતિ માટે વિજ્ઞાનની શક્તિનો લાભ લેવા પ્રત્યેની આપણી પ્રતિબદ્ધતાને પુનઃપુષ્ટ કરીએ. ગઈકાલે #
પ્રધાનમંત્રીએ દેશભરમાં ઓક્સિજન પુરવઠો વધારવાની સમીક્ષા માટે ઉચ્ચ સ્તરીય બેઠકની અધ્યક્ષતા કરી

પ્રધાનમંત્રી નરેન્દ્ર મોદીએ આજે દેશભરમાં ઓક્સિજન વૃદ્ધિ અને પ્રાપ્યતાની પ્રગતિની સમીક્ષા કરી. અધિકારીઓએ પ્રધાનમંત્રીને દેશભરમાં પીએસએ ઓક્સિજન પ્લાન્ટ્સ સ્થાપવાની પ્રગતિ વિશે માહિતી આપી. દેશભરમાં ૧00૦૦થી વધુ પીએસએ ઓક્સિજન પ્લાન્ટ આવી રહ્યા છે, જેમાં પીએમ કેર તેમજ વિવિધ મંત્રાલયો અને પીએસયુનું યોગદાન શામેલ છે. દેશના તમામ રાજ્યો અને જિલ્લાઓમાં પીએમ કેર્સના યોગદાનથી પીએસએ ઓક્સિજન પ્લાન્ટ્સ આવી રહ્યા છે. પ્રધાનમંત્રીને જણાવવામાં આવ્યું હતું કે એકવાર પીએમ કેર્સ દ્વારા આવતા પીએસએ ઓક્સિજન પ્લાન્ટ કાર્યરત થઈ જશે, ત્યારે તે 4 લાખથી વધુ ઓક્સિજનયુક્ત પલંગોને માટે ઉપયોગી થશે. પ્રધાનમંત્રીએ અધિકારીઓને સૂચના આપી કે આ પ્લાન્ટ્સ વહેલી તકે કાર્યરત કરવામાં આવે અને તે માટે રાજ્ય સરકારો સાથે મળીને કામ કરે. અધિકારીઓએ પ્રધાનમંત્રીને માહિતગાર કર્યા કે તેઓ ઓક્સિજન પ્લાન્ટ્સના ઝડપી ટ્રેકિંગ અંગે રાજ્ય સરકારના અધિકારીઓ સાથે નિયમિત સંપર્કમાં છે. પ્રધાનમંત્રીએ અધિકારીઓને ઓક્સિજન પ્લાન્ટ્સના સંચાલન અને જાળવણી અંગે હોસ્પિટલના કર્મચારીઓને પૂરતી તાલીમ મળે તે સુનિશ્ચિત કરવા કહ્યું તેમજ તેમણે દરેક જિલ્લામાં તાલીમબદ્ધ કર્મચારી ઉપલબ્ધ થાય તે સુનિશ્ચિત કરવા પણ અધિકારીઓને નિર્દેશ આપ્યો. અધિકારીઓએ તેમને માહિતી આપી કે નિષ્ણાતો દ્વારા તૈયાર કરાયેલ એક તાલીમ મોડ્યુલ છે અને તેઓ દેશભરમાં લગભગ 8000 લોકોને તાલીમ આપવાનું લક્ષ્ય ધરાવે છે. પ્રધાનમંત્રીએ એમ પણ કહ્યું હતું કે આપણે સ્થાનિક અને રાષ્ટ્રીય સ્તરે આ ઓક્સિજન પ્લાન્ટ્સની કામગીરી અને પ્રદર્શન પર નજર રાખવા માટે આઇઓટી જેવી અદ્યતન તકનીકની મદદ લેવી જોઈએ. અધિકારીઓએ પ્રધાનમંત્રીને ઓક્સિજન પ્લાન્ટ્સના પ્રભાવ પર નજર રાખવા માટે આઇઓટીનો ઉપયોગ કરી રહેલા પાયલટ વિશે માહિતગાર કર્યા હતા. આ બેઠકમાં પ્રધાનમંત્રીના મુખ્ય સચિવ, કેબિનેટ સચિવ, આરોગ્ય સચિવ, એમઓએચયુએ સચિવ અને અન્ય મહત્વપૂર્ણ અધિકારીઓ બેઠકમાં હાજર હતા.
મંત્રીમંડળે કેન્દ્રીય યાદીમાં અન્ય પછાતવર્ગમાં પેટા શ્રેણીકરણના મુદ્દાના પરીક્ષણ માટે બંધારણના અનુચ્છેદ 340 અંતર્ગત રચાયેલા પંચના કાર્યકાળને વિસ્તરણ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે અન્ય પછાત વર્ગ (ઓબીસી)ના પેટા શ્રેણીકરણના મુદ્દાના પરીક્ષણ માટે રચાયેલા પંચના કાર્યકાળમાં છ મહિના એટલે કે 31.01.2021 સુધી વિસ્તરણની મંજૂરી આપી રોજગારી સર્જનની સંભાવના સહિત પ્રભાવ: ઓબીસીની વર્તમાન યાદીમાં સામેલ એવા સમુદાય જેમને કેન્દ્ર સરકારના પદો પર નિયુક્તિ અને કેન્દ્ર સરકારની શૈક્ષણિક સંસ્થાઓમાં પ્રવેશમાં ઓબીસી માટે અનામત યોજનાનો કોઇ ખાસ લાભ મળતો નથી, તેને પંચની ભલામણોના અમલીકરણનો લાભ મળવાનું અનુમાન છે. પંચ દ્વારા ઓબીસીની કેન્દ્રીય યાદીમાં અત્યાર સુધી હાંસિયામાં પડી રહેલા સમુદાયોને લાભ પહોંચાડવા માટે ભલામણો કરવામાં આવી હોવાનું અનુમાન છે. ખર્ચ: ખર્ચમાં પંચની સ્થાપના અને પ્રશાસન સંબંધિત ખર્ચ સામેલ છે, જેનો બોજ સામાજિક ન્યાય અને સશક્તિકરણ વિભાગ દ્વારા ઉઠાવવામાં આવશે. લાભ: આનાથી જાતિઓ/ સમુદાયો સંબંધિત તમામ લોકોને ફાયદો થશે જેઓ એસઇબીસીની કેન્દ્રિય યાદીમાં સામેલ છે પરંતુ કેન્દ્ર સરકારના હોદ્દાઓ અને કેન્દ્ર સરકારની શૈક્ષણિક સંસ્થાઓમાં પ્રવેશ માટે વર્તમાન ઓબીસી અનામત યોજનાનો તેમને ફાયદો થતો નથી. અમલીકરણની યાદી: પંચના કાર્યકાળના વિસ્તારણ માટે આદેશ અને વિચારાધીન વિષયોને આ સંબંધે માનનીય રાષ્ટ્રપતિની સ્વીકૃતિ મળ્યા પછી રાષ્ટ્રપતિ દ્વારા એક આદેશના રૂપમાં રાજપત્રમાં અધિસૂચિત કરવામાં આવશે. પૃષ્ઠભૂમિ: 2 ઓક્ટોબર 2017ના રોજ રાષ્ટ્રપતિની સ્વીકૃતિ સાથે બંધારણના અનુચ્છેદ 340 અંતર્ગત આ પંચની સ્થાપના કરવામાં આવી હતી. ન્યાયાધીશ (નિવૃત્ત) શ્રીમતી જી. રોહિણીની અધ્યક્ષતામાં રચાયેલા આ પંચે11 ઓક્ટોબર 2017ના રોજ કામની શરૂઆત કરી હતી અને ત્યારથી ઓબીસીના પેટા શ્રેણીકરણ કરનારા તમામ રાજ્યો/ કેન્દ્ર શાસિત પ્રદેશો અને રાજ્ય પછાત વર્ગ પંચ સાથે સંવાદ કરવામાં આવી રહ્યો છે. પંચે જણાવ્યું હતું કે, તેમને પોતાનો અહેવાલ જમા કરાવવા માટે હજી વધારે સમયની જરૂર છે કારણ કે વર્તમાન ઓબીસીની કેન્દ્રીય યાદીમાં જોવા મળી રહેલા પુનરાવર્તન, અસ્પષ્ટતાઓ, વિસંગતતાઓ, ભાષા અને ટ્રાન્સક્રિપ્શન સંબંધિત ભૂલોને દૂર કરવાની જરૂર છે. આથી પંચે પોતાનો કાર્યકાળ લંબાવીને 31 જુલાઇ 2020 સુધી કરવાની માંગ કરી હતી. જોકે, કોવિડ-19 મહામારીના કારણે દેશભરમાં લૉકડાઉનનો અમલ હોવાથી તેમજ મુસાફરી પર પ્રતિબંધ હોવાથી પંચને મળેલા કામને પૂરું કરવામાં તેઓ નિષ્ફળ રહ્યા છે. આથી, પંચના કાર્યકાળને હવે વધુ છ મહિના મુદત લંબાવીને 31.01.2021 સુધી કરવામાં આવ્યો છે.
પ્રધાનમંત્રીએ આયુષ્યમાન ભારતના એક વર્ષની ઉજવણી સ્વરૂપે આરોગ્ય મંથન કાર્યક્રમને સંબોધન કર્યું

પ્રધાનમંત્રી શ્રી નરેન્દ્ર મોદીએ દેશમાં 10.70 કરોડ ગરીબ પરિવારોને આરોગ્ય કવચ પુરું પાડવાના નિર્ધાર સાથે નિર્માણ કરાયેલી વિશ્વની સૌથી વિશાળ આરોગ્ય વીમા યોજના આયુષ્યમાન ભારત માટે એક નવી મોબાઇલ એપ્લિકેશન લોન્ચ કરી હતી. પ્રધાનમંત્રી આજે નવી દિલ્હી ખાતે યોજાયેલા આરોગ્ય મંથન કાર્યક્રમના પૂર્ણાહૂતિ સમારંભની અધ્યક્ષતા કરી હતી. તેમણે આયુષ્યમાન ભારત પ્રધાનમંત્રી – જન આરોગ્ય યોજના
પ્રધાનમંત્રી શ્રી નરેન્દ્ર મોદી અને ઇજિપ્તના રાષ્ટ્રપતિ મહામહિમ અબ્દેલ ફત્તહ અલ-સીસી વચ્ચે ટેલીફોનિક વાર્તાલાપ થયો

પ્રધાનમંત્રી શ્રી નરેન્દ્ર મોદીએ આજે ઇજિપ્તના રાષ્ટ્રપતિ મહામહિમ અબ્દેલ ફત્તહ અલ-સીસી ને ટેલીફોન કરીને તેમને તેમજ ઇજિપ્તના લોકોને ઇદ-ઉલ-ફિત્ર નિમિત્તે શુભેચ્છા પાઠવી હતી. ઇજિપ્તના રાષ્ટ્રપતિએ પ્રધાનમંત્રી શ્રી મોદીનો શુભેચ્છા સંદેશ સ્વીકારી વિશ્વની બે સૌથી જુની સંસ્કૃતિઓ ઇજિપ્ત અને ભારતનો ઉલ્લેખ કરી બંને દેશો વચ્ચે ખૂબ જ ઝડપથી ઘનિષ્ઠ થઇ રહેલા દ્વિપક્ષીય સંબંધો અંગે ખુશી વ્યક્ત કરી હતી. પ્રધાનમંત્રીએ કોવિડ-19 મહામારી દરમિયાન ઇજિપ્તમાં વસતા ભારતીય નાગરિકોની સલામતી અને સુખાકારી માટે ઇજિપ્તના સત્તાધીશોએ આપેલા સહાકાર બદલ તેમની પ્રશંસા કરી હતી. અગાઉ, આ વર્ષે પ્રધાનમંત્રી શ્રી મોદીની ઇજિપ્તની મુલાકાતનું આયોજન હતું પરંતુ કોવિડ-19 મહામારીના કારણે તે મુલાકાત મુલતવી રાખવામાં આવી છે. આ પૂર્વાયોજિત મુલાકાતનો ઉલ્લેખ કરતા પ્રધાનમંત્રીએ ઇચ્છા વ્યક્ત કરી હતી કે, સંજોગો અનુકૂળ થાય પછી તેઓ વહેલામાં વહેલી તકે રાષ્ટ્રપતિ સીસી ને મળવા માટે ઇચ્છુક છે.
મંત્રીમંડળે યુનિવર્સિટીઓ/કોલેજો અને કેન્દ્ર સરકારનાં ભંડોળથી ચાલતી ટેકનિકલ સંસ્થાઓમાં શિક્ષકો અને અન્ય એકેડેમિક સ્ટાફનાં પગારનાં સંશોધિત ધારાધોરણોને મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે કેન્દ્ર સરકારનાં કર્મચારીઓ માટે સાતમા કેન્દ્રીય પગાર પંચની ભલામણોનાં અમલને પગલે યુનિવર્સિટી ગ્રાન્ટ કમિશન (યુજીસી) અને કેન્દ્ર સરકારનાં ભંડોળથી ચાલતી ટેકનિકલ સંસ્થાઓનાં કાર્યક્ષેત્ર હેઠળ આવતી ઉચ્ચ શૈક્ષણિક સંસ્થાઓમાં આશરે 8 લાખ શિક્ષકો અને શૈક્ષણિક ક્ષેત્રનાં સમકક્ષ કર્મચારીઓ માટે પગારનાં ધારાધોરણમાં સુધારા માટેની મંજૂરી આપી છે. આ નિર્ણયથી યુજીસી/માનવ સંસાધન વિકાસ મંત્રાલય (એમએચઆરડી) દ્વારા ભંડોળ પૂરું પાડવામાં આવે છે તેવી 106 યુનિવર્સિટીઓ/કોલેજો તથા રાજ્ય સરકારો દ્વારા ભંડોળ પૂરું પાડવામાં આવે છે તેવી 329 યુનિવર્સિટીઓ અને 12,912 સરકારી અને રાજ્ય સરકારની સરકારી યુનિવર્સિટીઓની માન્યતા ધરાવતી સરકારી અનુદાન મેળવતી ખાનગી કોલેજોનાં 7.58 લાખ શિક્ષકો અને અન્ય સમકક્ષ 7.58 લાખ કર્મચારીઓને લાભ થશે. આ ઉપરાંત સંશોધન પગાર પેકેજનો લાભ કેન્દ્ર સરકારનું અનુદાન મેળવતી આઇઆઇટી, આઇઆઇએસ, આઇઆઇએમ, આઇઆઇએસઇઆર, આઇઆઇઆઇટી, એનઆઇટીઆઇઈ વગેરે 119 સંસ્થાઓનાં શિક્ષકોને પણ મળશે. પગારનાં માન્ય ધારાધોરણો 1.1.2016થી લાગુ થશે. આ પગલાંથી કેન્દ્ર સરકારની વાર્ષિક નાણાકીય જવાબદારીમાં આશરે રૂ. 9,800 કરોડનો વધારો થશે. આ પગાર પંચનાં અમલને કારણે વર્તમાન પ્રારંભિક પગારની સામે પગારનાં ધારાધોરણોમાં આ સુધારાનાં અમલથી શિક્ષકોનો પગાર વધીને રૂ. 10,400થી રૂ. 49,800ની વચ્ચે થશે. આ સુધારાથી પ્રારંભિક પગારમાં 22 ટકાથી 28 ટકાની વૃદ્ધિ થશે. રાજ્ય સરકારનાં અનુદાનથી ચાલતી સંસ્થાઓ માટે પગારનાં ધારાધોરણોમાં સુધારો કરવા રાજ્ય સરકારોએ સાતમા પગાર પંચની ભલામણોનો સ્વીકાર કરવો પડશે. પગારનાં ધારાધોરણોમાં સુધારાને કારણે રાજ્ય સરકારો પર પડનાર વધારાનાં ભારણને કેન્દ્ર સરકાર ઉઠાવશે. પગારનાં સુધારેલા માળખામાં સૂચિત પગલાંથી ઉચ્ચ શિક્ષણની ગુણવત્તા વધશે તથા પ્રતિભાસંપન્ન કર્મચારીઓ મળશે અને કુશળ કર્મચારીઓ જળવાઈ રહેશે એવી અપેક્ષા છે.
પ્રધાનમંત્રીએ દ્વારકાનાં ડીડીએ મેદાનમાં આયોજિત દશેરા સમારંભમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે નવી દિલ્હીનાં દ્વારકાનાં ડીડીએ મેદાનમાં આયોજિત દશેરા સમારંભમાં ભાગ લીધો હતો. પ્રધાનમંત્રીએ વિજયાદશમીનાં પ્રસંગે દેશનાં નાગરિકોને શુભકામનાઓ પાઠવી હતી. આ પ્રસંગે પ્રધાનમંત્રીએ જણાવ્યું હતું કે, ભારત તહેવારોની ભૂમિ છે. આપણી જીવંત સંસ્કૃતિનાં કારણે ભારતનાં કોઈને કોઈ પ્રદેશમાં હંમેશા કોઈ પ્રસંગ કે પર્વ ઉજવાતું રહે છે. તહેવારો દ્વારા આપણે ભારતીય સંસ્કૃતિનાં મુખ્ય પાસાંઓની ઉજવણી કરીએ છીએ. આપણને વિવિધ પ્રકારની કળાઓ, સંગીત, ગીત અને નૃત્યની જાણકારી મળે છે. તેમણે કહ્યું હતું કે, ભારત શક્તિ અને સાધનાની ભૂમિ છે. છેલ્લાં નવ દિવસોમાં આપણે માતાની પૂજા-અર્ચના કરી. આ જ ભાવનાઓને આગળ લઈ જઈને આપણે મહિલાઓનું સન્માન કરવા અને તેમનાં સશક્તીકરણ તરફ આગળ લઈ જવાની જરૂર છે. પ્રધાનમંત્રીએ ‘મન કી બાત’ દરમિયાન ઘરની લક્ષ્મી પર તેમની ચર્ચાનું સ્મરણ કરીને આ દિવાળીમાં આપણી નારીશક્તિની ઉપલબ્ધિઓની ઉજવણી કરવા અપીલ કરી હતી. તેમણે કહ્યું હતું કે, આજે વિજયાદશમી પણ છે અને વાયુસેના દિવસ પણ. ભારતને પોતાની વાયુસેના પર અપાર ગર્વ છે. આ સમયે જ્યારે આપણે મહાત્મા ગાંધીની 150મી જન્મ જયંતીની ઉજવણી કરી રહ્યાં છીએ, ત્યારે પ્રધાનમંત્રીએ આ વિજયાદશમી પર એક આગ્રહ કર્યો હતો. તેમણે લોકોને આ વર્ષે એક મિશનની શરૂઆત કરવા અને એને પૂર્ણ કરવા પર કામ કરવાનું જણાવ્યું હતું. આ મિશન – ભોજનનો બગાડ ન કરવો, ઊર્જાનું સંરક્ષણ કરવું, જળ બચાવવાનું હોઈ શકે છે. તેમણે કહ્યું હતું કે, જો આપણે સામૂહિક ભાવનાની શક્તિને સમજવા ઇચ્છતાં હોય, તો આપણે ચોક્કસ ભગવાન શ્રી કૃષ્ણ અને ભગવાન શ્રી રામમાંથી પ્રેરણા ગ્રહણ કરવી જોઈએ. પ્રધાનમંત્રીએ દ્વારકા શ્રી રામલીલા સોસાયટી દ્વારા આયોજિત રામલીલા નિહાળી હતી. તેમણે કાર્યક્રમ દરમિયાન બુરાઈ પર ભલાઈનાં વિજયનાં પ્રતીક સ્વરૂપે રાવણ, કુંભકર્ણ અને મેઘનાદનાં વિશાળકાય પૂતળાનું દહન પણ નિહાળ્યું હતું.
પ્રધાનમંત્રીએ ખેલો ઇન્ડિયા ગેમ્સના સફળ સમાપન માટે આસામની સરકાર અને લોકોને અભિનંદન પાઠવ્યા

પ્રધાનમંત્રીએ કહ્યું કે, ખેલો ઇન્ડિયા ગેમ્સમાં વિવિધ રાજ્યોના 6 હજાર જેટલા ખેલાડીઓ ભાગ લીધો હતા. 80 વિક્રમો તૂટી ગયા અને આ 80 વિક્રમોમાંથી 56 આપણી દીકરીઓ દ્વારા તોડવામાં આવ્યા હતા. તેમણે વધુમાં કહ્યું કે, 2018માં, જ્યારે ‘ખેલો ઇન્ડિયા ગેમ્સ’ની શરૂઆત કરવામાં આવી હતી, ત્યારે પાંત્રીસસો ખેલાડીઓએ ભાગ લીધો હતો, પરંતુ માત્ર ત્રણ વર્ષમાં ખેલાડીઓની સંખ્યા વધીને 6 હજારથી વધુ થઈ ગઈ છે, જેનો અર્થ એ થાય છે કે તે લગભગ બમણા થઈ ગયા. ‘મન કી બાત’માં પ્રધાનમંત્રીએ આજે ભાગ લેનારા બાળકો અને તેમના માતાપિતાની પ્રેરણાદાયી વાતો કહી હતી. તેમાંથી એક તામિલનાડુના યોગનાથનની વાત જણાવતા પ્રધાનમંત્રીએ કહ્યું કે, “યોગનાથન તામિલનાડુમાં બીડી બનાવે છે, પરંતુ તેમની પુત્રી પૂર્ણશ્રીએ વેઇટ લિફ્ટિંગમાં સૂવર્ણ ચંદ્રક મેળવીને દરેકનું દિલ જીત્યું.” તેમણે ગુવાહાટીમાં યુથ ગેમ્સમાં સાયકલ ચલાવવામાં 200 મીટર સ્પ્રિન્ટ ઇવેન્ટમાં સૂવર્ણ ચંદ્રક જીતનારા ડેવિડ વિશે પણ જણાવ્યું હતું. કાર-નિકોબારનો ડેવિડ એક એવો બાળક છે, જેણે પોતાના માતાપિતા ગુમાવી દીધા છે, તેના કાકા ઇચ્છતા હતા તે કે એક ફૂટબોલર બને અને તેથી જ તેનું નામ પ્રખ્યાત ફૂટબોલર ડેવિડ બેકહામ પરથી ડેવિડ રાખવામાં આવ્યું હતું. પરંતુ યુવાન ડેવિડ સાયકલ ચલાવવાની કવાયતમાં હતો. તેની પસંદગી ‘ખેલો ઇન્ડિયા’ હેઠળ કરવામાં આવી હતી અને આજે તેણે સાયક્લિંગમાં એક નવો વિક્રમ સ્થાપ્યો છે. પ્રધાનમંત્રીએ મુંબઇની કરિના શાંતાની પ્રેરણાદાયી વાર્તા પણ જણાવી હતી. કરિનાએ સ્વિમિંગમાં 100 મીટર બ્રેસ્ટસ્ટ્રોક ઇવેન્ટમાં ભાગ લીધો અને અંડર -17 કેટેગરીમાં સૂવર્ણ ચંદ્રક જીત્યો હતો તેમજ નવો રાષ્ટ્રીય વિક્રમ પણ સ્થાપ્યો. જોકે, 10માં ધોરણની વિદ્યાર્થીની કરિના માટે એક એવો પણ સમય હતો જ્યારે તેની ઘૂંટણની ઈજાને કારણે તાલીમ છોડવી પડી હતી. પરંતુ કરિના અને તેની માતા હિંમત હાર્યા નહીં અને આજે એમના ધૈર્યનું પરિણામ આપણા સૌની સામે છે. પ્રધાનમંત્રીએ કહ્યું, “આપણે બધા જાણીએ છીએ કે નેશનલ ગેમ્સ એક મંચ છે, જ્યાં ખેલાડીઓને અન્ય રાજ્યોની સંસ્કૃતિથી પરિચિત થવા ઉપરાંત તેમના જુસ્સો દર્શાવવાની તક મળે છે. તેથી, અમે દર વર્ષે ‘ખેલો ઇન્ડિયા યુથ ગેમ્સ’ની તર્જ પર ‘ખેલો ઇન્ડિયા યુનિવર્સિટી ગેમ્સ’ યોજવાનું નક્કી કર્યું છે. આવતા મહિને 22મી ફેબ્રુઆરીથી 1લી માર્ચ દરમિયાન ઓડિશાના કટક અને ભુવનેશ્વરમાં ‘ખેલો ઇન્ડિયા યુનિવર્સિટી ગેમ્સ’ની પ્રથમ આવૃત્તિનું આયોજન કરવામાં આવ્યું છે અને આ રમતોમાં ભાગ લેવા માટે 3000થી વધુ ખેલાડીઓ ક્વૉલિફાય થયા છે. ફિટ ઇન્ડિયા સકારાત્મક પરિણામ લાવવા માટે પ્રધાનમંત્રીએ ‘ફિટ ઇન્ડિયા સ્કૂલ’ અભિયાનની પ્રશંસા કરી હતી. તેમણે કહ્યું કે 65,૦૦૦થી વધુ શાળાઓએ ઓનલાઇન નોંધણી દ્વારા ‘ફિટ ઇન્ડિયા સ્કૂલ’ પ્રમાણપત્રો મેળવ્યાં છે. તેમણે દેશની બાકીની શાળાઓને શારીરિક પ્રવૃત્તિ અને રમત-ગમતને શિક્ષણ સાથે સંકલિત કરવા અને તેમની શાળા ‘ફીટ સ્કૂલ’ બને તે સુનિશ્ચિત કરવા વિનંતી કરી હતી.
પ્રધાનમંત્રીએ રાજ્યસભામાં મહામારી અંગેની ચર્ચા વખતે શ્રી હરદીપ પુરીનું વક્તવ્ય અને આરોગ્ય મંત્રીનો ઉત્તર શેર કર્યા

પ્રધાનમંત્રી શ્રી નરેન્દ્ર મોદીએ રાજ્યસભામાં મહામારી અંગેની ચર્ચા દરમિયાન કેન્દ્રીય મંત્રી શ્રી હરદીપ પુરીએ આપેલા વક્તવ્યને શેર કર્યુ હતું. પ્રધાનમંત્રીએ “વૈશ્વિક મહામારીને સંબંધિત વિસ્તૃત શ્રૃંખલાના વિષયોની રજૂઆત” વક્તવ્યને ટ્વીટ કર્યું હતું. પ્રધાનમંત્રીએ કેન્દ્રીય આરોગ્ય મંત્રી શ્રી મનસુખ માંડવિયા દ્વારા અપાયેલા વિસ્તૃત વક્તવ્યને પણ ટ્વીટ કર્યુ હતું. પ્રધાનમંત્રીએ ટ્વીટ કર્યુ કે વક્તવ્ય ‘એક વ્યવહારિક અને સંવેદનશીલ રીતે કોવિડ-19ને સંબંધિત અનેક પાસાઓને સામેલ કરે છે. હું આપ સૌને તેમની ટિપ્પણી સાંભળવા અનુરોધ કરીશ.’
પ્રધાનમંત્રીએ શ્રી ગુરૂ તેગ બહાદુરજીને તેમના શહીદ દિન નિમિત્તે વંદન કર્યા

પ્રધાનમંત્રી શ્રી નરેન્દ્ર મોદીએ શ્રી ગુરૂ તેગ બહાદુરજીને તેમના શહીદ દિન નિમિત્તે શ્રદ્ધાંજલિ આપી હતી. પ્રધાનમંત્રીએ એક ટ્વીટમાં કહ્યું, “શ્રી ગુરૂ તેગ બહાદુરજીની શહીદી આપણા ઈતિહાસમાં અવિસ્મરણીય પળ છે. તેઓ તેમના અંતિમ શ્વાસ સુધી અન્યાય વિરુદ્ધ લડ્યા હતા. હું આજના દિવસે શ્રી ગુરુ તેગ બહાદુરજીને વંદન કરૂં છું. હાલમાં દિલ્હીમાં મેં ગુરૂદ્વારા સિસ ગંજ સાહિબની મુલાકાત લીધી તેની કેટલીક ઝાંખી અહીં શેર કરી રહ્યો છું.”
સેશેલ્સનું સંસદીય પ્રતિનિધિમંડળે પ્રધાનમંત્રીની મુલાકાત લીધી

સેશેલ્સનાં સંસદનું 12 સભ્યોનું પ્રતિનિધિમંડળ આજે પ્રધાનમંત્રી શ્રી નરેન્દ્ર મોદીને મળ્યું હતું. આ પ્રતિનિધિમંડળનું નેતૃત્વ અધ્યક્ષ માનનીય પેટ્રિક પિલેએ કર્યું હતું, જેમાં સરકારી કામકાજના નેતા માનનીય ચાર્લ્સ ડી કોમરમોન્ડ સામેલ હતાં. પ્રધાનમંત્રીએ બંને દેશોનાં સાંસદો વચ્ચે વધી રહેલાં આદાનપ્રદાનને આવકાર આપ્યો હતો. તેમણે ભારત અને સેશેલ્સ વચ્ચે ગાઢ ભાગીદારો તરીકે હિંદ સમુદ્ર સહિત તમામ ક્ષેત્રોમાં મજબૂત અને જીવંત સંબંધો જાળવવામાં સાંસદોની ભૂમિકાની પ્રશંસા કરી હતી. આ બેઠકમાં પ્રધાનમંત્રીએ માર્ચ, 2015માં સેશેલ્સની તેમની ફળદાયક મુલાકાતને યાદ ક રી હતી, જેનાથી બંને દેશો વચ્ચેનાં સંબંધો વધારે મજબૂત થયાં છે. પ્રતિનિધિમંડળે પ્રધાનમંત્રી સાથે બંને દેશો વચ્ચે સાથસહકારને વધારે મજબૂત કરવા અને લોકો વચ્ચે આદાનપ્રદાન સાથે સંબંધિત વિવિધ પાસાંઓની જાણકારી આપી હતી. સેશેલ્સનું સંસદીય પ્રતિનિધિમંડળ લોકસભાનાં અધ્યક્ષનાં આમંત્રણ પર ભારતની સત્તાવાર મુલાકાતે આવ્યું છે.
મંત્રીમંડળે નવીનીકરણીય ઉર્જા સહકાર અંગે ભારત અને ફ્રાન્સ વચ્ચેના સમજૂતી પત્રને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે નવીનીકરણીય ઉર્જા સહકારના ક્ષેત્રમાં ભારત અને ફ્રાંસ વચ્ચે સમજૂતી પત્ર (એમઓયુ) પર હસ્તાક્ષર અંગે માહિતગાર કરવામાં આવ્યા હતા. જાન્યુઆરી 2021માં એમઓયુ પર હસ્તાક્ષર કરવામાં આવ્યા હતા. એમઓયુનો ઉદ્દેશ પરસ્પર લાભ, સમાનતા અને પારસ્પરિકતાના આધારે નવી અને નવીનીકરણીય ઉર્જાના ક્ષેત્રમાં દ્વિપક્ષીય સહકારને પ્રોત્સાહન આપવાનો આધાર સ્થાપિત કરવાનો છે. તે સૌર, પવન, હાઇડ્રોજન અને બાયોમાસ ઉર્જાને લગતી તકનીકીઓને આવરી લે છે. આ એમઓયુ અંતર્ગત: વૈજ્ઞાનિક અને તકનીકી કર્મચારીઓની આપલે અને તાલીમ; વૈજ્ઞાનિક અને તકનીકી માહિતી અને ડેટાની આપલે; વર્કશોપ અને સેમિનારનું સંગઠન; સાધનો, અનુભવ અને તકનીકીનું સ્થાનાંતરણ; સંયુક્ત સંશોધન અને તકનીકી પ્રોજેક્ટ્સનો વિકાસ. આ એમઓયુ નવીનીકરણીય ઉર્જાના ક્ષેત્રમાં તકનીકી જાણકારીના વિકાસમાં મદદ કરશે અને આવી રીતે 2030 સુધીમાં સ્થાપિત નવીનીકરણીય ઉર્જા ક્ષમતાના 450